ระเบียบกระทรวงศึกษาธิการระเบียบกระทรวงศึกษาธิการว่าด้วยการจัดการศึกษาและการประเมินผลการศึกษาระดับปริญญาตรีสายเทคโนโลยีหรือสายปฏิบัติการของสถาบันการอาชีวศึกษาพ.ศ. ๒๕๕๖[๑] โดยที่มีประกาศกระทรวงศึกษาธิการ เรื่องกรอบคุณวุฒิการศึกษาวิชาชีพระดับปริญญาตรีสายเทคโนโลยีหรือสายปฏิบัติการในการจัดการศึกษาและการประเมินผลการศึกษาให้สอดคล้องกับมาตรฐานคุณวุฒิอาชีวศึกษาระดับปริญญาตรีสายเทคโนโลยีหรือสายปฏิบัติการอาศัยอำนาจตามความในมาตรา ๘ และมาตรา ๑๗แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖รัฐมนตรีว่าการกระทรวงศึกษาธิการโดยคำแนะนำของคณะกรรมการการอาชีวศึกษาจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกระทรวงศึกษาธิการว่าด้วยการจัดการศึกษาและการประเมินผลการศึกษาระดับปริญญาตรีสายเทคโนโลยีหรือสายปฏิบัติการของสถาบันการอาชีวศึกษาพ.ศ. ๒๕๕๖ข้อ ๒ ระเบียบนี้ให้ใช้บังคับตั้งแต่ปีการศึกษา๒๕๕๖ เป็นต้นไปข้อ ๓ ให้ใช้ระเบียบนี้บังคับแก่สถาบันการอาชีวศึกษาที่จัดตั้งขึ้นตามพระราชบัญญัติการอาชีวศึกษาพ.ศ. ๒๕๕๑ ซึ่งจัดการศึกษาหลักสูตรระดับปริญญาตรีสายเทคโนโลยีหรือสายปฏิบัติการข้อ ๔ ในระเบียบนี้หลักสูตร หมายความว่าหลักสูตรเทคโนโลยีบัณฑิตปริญญาตรีสายเทคโนโลยีหรือสายปฏิบัติการ หมายความว่า การศึกษาตามหลักสูตรเทคโนโลยีบัณฑิต (ต่อเนื่อง)หลังจากจบหลักสูตรประกาศนียบัตรวิชาชีพชั้นสูง (ปวส.) หรือเทียบเท่า ใช้อักษรย่อว่าทล.บ.ผู้เข้าศึกษา หมายความว่า ผู้มาสมัครเข้าศึกษาในสถาบันหรือสมัครฝึกอาชีพกับสถานประกอบการที่ยังไม่ได้ขึ้นทะเบียนเป็นนักศึกษานักศึกษา หมายความว่าผู้ที่ได้ขึ้นทะเบียนเป็นนักศึกษาตามหลักสูตรเทคโนโลยีบัณฑิตสำหรับนักศึกษาการศึกษาระบบทวิภาคีต้องขึ้นทะเบียนเป็นนักศึกษาและทำสัญญาการฝึกอาชีพกับสถานประกอบการภาคเรียน หมายความว่าช่วงเวลาที่สถานศึกษาเปิดทำการสอนการจัดภาคเรียนให้ใช้ระบบทวิภาคโดยกำหนดให้ ๑ปีการศึกษา แบ่งออกเป็น ๒ ภาคเรียนภาคเรียนฤดูร้อน หมายความว่าช่วงเวลาที่จัดให้เรียนหรือฝึกปฏิบัติในระหว่างภาคฤดูร้อนตามระเบียบกระทรวงศึกษาธิการว่าด้วยการเปิดภาคเรียนฤดูร้อนในสถานศึกษาของกระทรวงศึกษาธิการและในช่วงปิดภาคเรียนกลางปีโดยอนุโลมสถาบัน หมายความว่าสถาบันการอาชีวศึกษาของรัฐที่จัดตั้งขึ้นเพื่อดำเนินการจัดการอาชีวศึกษาและการฝึกอบรมวิชาชีพตามพระราชบัญญัติการอาชีวศึกษาพ.ศ. ๒๕๕๑อาจารย์ประจำ หมายความว่าคณาจารย์ประจำของสถาบันการอาชีวศึกษานั้นที่มีหน้าที่หลักทางด้านการสอน การวิจัยและปฏิบัติหน้าที่เต็มเวลาตามภาระงานที่รับผิดชอบในหลักสูตรที่เปิดสอนอาจารย์ที่ปรึกษา หมายความว่าอาจารย์ประจำในสาขาวิชาซึ่งสถาบันมอบหมายให้ทำหน้าที่ให้คำแนะนำปรึกษาติดตามผลเกี่ยวกับการศึกษา ตักเตือนดูแลความประพฤติตลอดจนรับผิดชอบดูแลแผนการเรียนของนักศึกษาอาจารย์ผู้สอน หมายความว่าคณาจารย์ประจำและผู้ที่มีหน้าที่รับผิดชอบสอนรายวิชาในระดับปริญญาการศึกษาในระบบ หมายความว่าการจัดการศึกษาวิชาชีพที่เน้นการศึกษาในสถาบันเป็นหลักโดยมีการกำหนดจุดมุ่งหมายวิธีการศึกษา หลักสูตร ระยะเวลาการวัดและการประเมินผลที่เป็นเงื่อนไขของการสำเร็จการศึกษาที่แน่นอนการศึกษาระบบทวิภาคี หมายความว่าการจัดการศึกษาวิชาชีพที่เกิดจากข้อตกลงระหว่างสถาบันกับสถานประกอบการ รัฐวิสาหกิจหรือหน่วยงานของรัฐ ในเรื่องการจัดหลักสูตรการเรียนการสอนการวัดและการประเมินผลโดยผู้เรียนใช้เวลาส่วนหนึ่งในสถาบัน และเรียนภาคปฏิบัติในสถานประกอบการรัฐวิสาหกิจหรือหน่วยงานของรัฐสถานประกอบการ หมายความว่าสถานประกอบการที่ร่วมมือกับสถาบันในสังกัดสำนักงานคณะกรรมการการอาชีวศึกษาเพื่อจัดการอาชีวศึกษาและการฝึกอบรมวิชาชีพ ทั้งนี้ตามหลักเกณฑ์ที่คณะกรรมการการอาชีวศึกษากำหนดผู้ควบคุมการฝึก หมายความว่าผู้ที่สถานประกอบการมอบหมายให้ทำหน้าที่ประสานงานกับสถาบันในการจัดการศึกษาระบบทวิภาคีของนักศึกษาในสถานประกอบการครูฝึก หมายความว่าผู้ทำหน้าที่สอน ฝึก อบรมในสถานประกอบการที่มีคุณสมบัติเป็นไปตามมาตรา ๕๕แห่งพระราชบัญญัติการอาชีวศึกษา พ.ศ. ๒๕๕๑อาจารย์นิเทศก์ หมายความว่าอาจารย์ที่สถาบันมอบหมายให้ทำหน้าที่นิเทศให้คำปรึกษาแนะนำแก่นักศึกษาที่ฝึกอาชีพและฝึกประสบการณ์ทักษะวิชาชีพมาตรฐานวิชาชีพ หมายความว่าข้อกำหนดคุณลักษณะของบุคคลด้านวิชาชีพ เพื่อใช้เป็นเกณฑ์ในการกำกับดูแลตรวจสอบและประกันคุณภาพผู้สำเร็จการศึกษาการประเมินมาตรฐานวิชาชีพ หมายความว่าการทดสอบความรู้ ความสามารถ สมรรถนะ ตลอดจนลักษณะนิสัยในการปฏิบัติงานตามมาตรฐานวิชาชีพโดยใช้เครื่องมือที่เหมาะสมซึ่งกำหนดเกณฑ์การตัดสินไว้ชัดเจนพร้อมทั้งจัดดำเนินการประเมินภายใต้เงื่อนไขที่เป็นมาตรฐานคณะกรรมการประเมินมาตรฐานวิชาชีพ หมายความว่า คณะกรรมการผู้ทำหน้าที่รับผิดชอบในการอำนวยการติดตามและกำกับดูแลการประเมินมาตรฐานวิชาชีพของนักศึกษาในสถาบันข้อ ๕ ให้เลขาธิการคณะกรรมการการอาชีวศึกษารักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑สภาพนักศึกษา ส่วนที่ ๑พื้นความรู้และคุณสมบัติของผู้เข้าศึกษา ข้อ ๖ ผู้เข้าศึกษาต้องสำเร็จการศึกษาไม่ต่ำกว่าระดับประกาศนียบัตรวิชาชีพชั้นสูง (ปวส.) หรือเทียบเท่าที่ตรงหรือสัมพันธ์กับสาขาที่เรียนหรือเป็นคุณวุฒิการศึกษาตามที่กำหนดไว้ในหลักสูตรผู้เข้าศึกษาตามโครงการต่าง ๆ ของสถาบันให้สถาบันกำหนดคุณสมบัติเพิ่มเติมได้ตามความเหมาะสมของโครงการนั้นส่วนที่ ๒การรับผู้เข้าศึกษา ข้อ ๗ การรับผู้เข้าศึกษา ให้ทำการสอบคัดเลือกหรือคัดเลือกให้เป็นไปตามระเบียบที่สถาบันกำหนดการรับผู้เข้าศึกษาในรูปแบบการศึกษาระบบทวิภาคีสถาบันจะเป็นผู้สอบคัดเลือกหรือคัดเลือกนักศึกษาเองตามคุณสมบัติที่กำหนดและตามจำนวนที่ได้ตกลงร่วมกับสถานประกอบการหรือดำเนินการร่วมกันก็ได้การรับผู้เข้าศึกษาตามโครงการต่าง ๆ ของสถาบันให้สถาบันคัดเลือกตามคุณสมบัติที่กำหนดตามความเหมาะสมของโครงการนั้นข้อ ๘ ให้มีการตรวจร่างกายเฉพาะผู้ที่ผ่านการสอบคัดเลือกหรือได้รับการคัดเลือกโดยแพทย์ปริญญาส่วนที่ ๓การเป็นนักศึกษา ข้อ ๙ ผู้ที่ผ่านการสอบคัดเลือกหรือคัดเลือกเข้าศึกษาจะมีสภาพเป็นนักศึกษาเมื่อได้ขึ้นทะเบียนและชำระเงินค่าลงทะเบียนเรียนและค่าธรรมเนียมตามระเบียบที่สถาบันกำหนดหากผู้ผ่านการสอบคัดเลือกหรือคัดเลือกเข้าศึกษาไม่มาขึ้นทะเบียนเป็นนักศึกษาตามกำหนดของสถาบันจะถือว่าสละสิทธิ์ที่จะเข้าเป็นนักศึกษาเว้นแต่มีเหตุจำเป็นและได้รับอนุมัติจากสถาบันสำหรับการศึกษาระบบทวิภาคี ผู้เข้าศึกษาต้องขึ้นทะเบียนเป็นนักศึกษาและทำสัญญาการฝึกอาชีพกับสถานประกอบการการขึ้นทะเบียนเป็นนักศึกษาและการทำสัญญาการฝึกอาชีพต้องกระทำด้วยตนเองพร้อมทั้งแสดงหลักฐานการสำเร็จการศึกษาตามวัน เวลาที่สถาบันและสถานประกอบการกำหนดโดยชำระเงินค่าธรรมเนียมให้เสร็จสิ้นก่อนวันเปิดภาคเรียนข้อ ๑๐ ให้สถาบันออกบัตรประจำตัวให้แก่นักศึกษาโดยให้เป็นไปตามที่สถาบันกำหนดสถานประกอบการจะใช้บัตรประจำตัวที่สถาบันออกให้หรือจะออกให้ใหม่ตามความต้องการของสถานประกอบการก็ได้ส่วนที่ ๔การพ้นสภาพและคืนสภาพนักศึกษา ข้อ ๑๑ การพ้นสภาพนักศึกษาเป็นไปตามกรณีใดกรณีหนึ่งต่อไปนี้(๑) สำเร็จการศึกษาตามหลักสูตร(๒) พ้นสภาพนักศึกษาตามข้อ ๕๕(๓) ลาออก(๔) ถึงแก่กรรม(๕) สถาบันสั่งให้พ้นสภาพนักศึกษาในกรณีใดกรณีหนึ่งต่อไปนี้ก. ขาดเรียน ขาดการฝึกอาชีพหรือขาดการติดต่อกับสถาบันและหรือสถานประกอบการเกินกว่า ๑๕ วันซึ่งสถาบันหรือสถานประกอบการพิจารณาแล้วเห็นว่า ไม่มีเหตุผลอันสมควร หรือมีพฤติกรรมอย่างอื่นที่แสดงว่าไม่มีความตั้งใจที่จะศึกษาเล่าเรียนหรือรับการฝึกอาชีพข.ไม่ชำระค่าธรรมเนียมการรักษาสภาพนักศึกษาทุกภาคเรียนที่พักการศึกษาตามข้อ ๑๖ ไม่ยื่นขอกลับเข้าศึกษาตามข้อ๑๘ หรือไม่ติดต่อเพื่อรักษาสภาพนักศึกษาตามข้อ ๒๗ค. ประพฤติฝ่าฝืนระเบียบข้อบังคับของสถาบัน หรือสถานประกอบการหรือของทางราชการ หรือประพฤติผิดศีลธรรมอย่างร้ายแรงจนเป็นที่เสื่อมเสียชื่อเสียงแก่สถาบันหรือประพฤติตนเป็นภัยต่อความสงบเรียบร้อยของบ้านเมืองง. ต้องโทษคดีอาญา โดยคำพิพากษาของศาลถึงที่สุดให้จำคุกเว้นแต่ความผิดลหุโทษหรือความผิดที่ได้กระทำโดยประมาทจ. ขาดพื้นความรู้หรือคุณสมบัติของผู้เข้าเรียน ตามที่กำหนดไว้ในข้อ๖ข้อ ๑๒ ผู้ที่พ้นสภาพนักศึกษาตามข้อ๑๑ (๓), ๑๑ (๕) ก, ๑๑ (๕) ขถ้าประสงค์จะขอคืนสภาพเพื่อกลับเข้าศึกษาในสถาบันหรือฝึกอาชีพในสถานประกอบการจะต้องยื่นคำร้องขอต่อสถาบันแห่งนั้นภายใน๑ ปี นับแต่วันถัดจากวันพ้นสภาพนักศึกษาเมื่อสถาบันพิจารณาเห็นสมควรก็ให้รับเข้าศึกษาได้ข้อ ๑๓ การขอคืนสภาพเพื่อกลับเข้าศึกษาตามข้อ๑๒ ให้ปฏิบัติดังนี้(๑) ต้องเข้าศึกษาภายในสัปดาห์แรกของภาคเรียนเว้นแต่กลับเข้าศึกษาในภาคเรียนเดียวกัน(๒) ต้องศึกษาตามหลักสูตรที่ใช้อยู่ในขณะนั้น(๓) ให้นำจำนวนหน่วยกิตของรายวิชาที่ประเมินได้ไว้และเป็นรายวิชาที่ยังปรากฏอยู่ในหลักสูตรนี้มานับรวมเพื่อพิจารณาตัดสินการสำเร็จการศึกษาตามหลักสูตรส่วนที่ ๕การพักการศึกษา ข้อ ๑๔ สถาบันและสถานประกอบการอาจพิจารณาอนุญาตให้นักศึกษาลาพักการศึกษาหรือฝึกอาชีพได้ตามที่เห็นสมควรเมื่อมีเหตุจำเป็นกรณีใดกรณีหนึ่งต่อไปนี้(๑) ได้รับทุนการศึกษาให้ไปศึกษา หรือดูงาน หรือเป็นตัวแทนของสถาบันหรือสถานประกอบการในการเข้าร่วมประชุม หรือกรณีอื่น ๆ อันควรแก่การส่งเสริม(๒) เจ็บป่วยต้องพักรักษาตัว(๓) เพื่อรับราชการทหารกองประจำการโดยให้ลาพักได้จนกว่าจะได้รับการนำปลด(๔) เหตุจำเป็นอย่างอื่นตามที่สถาบันหรือสถาบันและสถานประกอบการจะพิจารณาเห็นสมควรในภาคเรียนแรกที่ขึ้นทะเบียนเป็นนักศึกษาของสถาบันนักศึกษาจะขอลาพักการศึกษาหรือการฝึกอาชีพไม่ได้เว้นแต่จะได้รับอนุมัติจากสถาบันเป็นกรณีพิเศษในกรณีที่มีนักศึกษาลาพักการศึกษาหรือการฝึกอาชีพตั้งแต่ต้นปีเป็นระยะเวลานานเกินกว่า๑ ปีสถาบันหรือสถานประกอบการอาจพิจารณารับนักศึกษาอื่นเข้าศึกษาหรือฝึกอาชีพแทนที่ได้ตามที่เห็นสมควรข้อ ๑๕ นักศึกษาที่ขออนุญาตลาพักการศึกษาหรือการฝึกอาชีพต้องยื่นคำขอเป็นลายลักษณ์อักษรต่อสถาบัน หรือสถาบันและสถานประกอบการมิฉะนั้นจะถือว่าขาดเรียน เว้นแต่เหตุสุดวิสัยข้อ ๑๖ สถาบันสั่งให้นักศึกษาพักการศึกษาหรือการฝึกอาชีพได้โดยปฏิบัติตามข้อกำหนดเกี่ยวกับวินัยของนักศึกษาของสถาบันหรือระเบียบข้อบังคับของสถานประกอบการนักศึกษาที่ขออนุญาตลาพักการศึกษาหรือการฝึกอาชีพตามข้อ ๑๔หรือถูกสั่งพักการศึกษาหรือการฝึกอาชีพตามข้อ ๑๖ เป็นเวลาเกินกว่า ๑ ภาคเรียนต้องชำระค่าธรรมเนียมการรักษาสภาพนักศึกษาทุกภาคเรียนที่พักการศึกษาตามระเบียบของสถาบันภายใน๑๕ วัน นับจากวันประกาศลงทะเบียนเรียนในภาคเรียนถัดไปข้อ ๑๗ การอนุญาตให้นักศึกษาลาพักการศึกษาหรือการฝึกอาชีพให้สถาบันทำหลักฐานเป็นลายลักษณ์อักษรแจ้งให้นักศึกษาโดยตรงข้อ ๑๘ นักศึกษาที่ลาพักการศึกษาหรือการฝึกอาชีพหรือถูกสั่งพักการศึกษาหรือพักการฝึกอาชีพ เมื่อครบกำหนดเวลาที่ลาพักการศึกษาหรือการฝึกอาชีพหรือถูกสั่งพักการศึกษาแล้วให้ยื่นคำขอกลับเข้าศึกษาพร้อมหลักฐานการอนุญาตให้ลาพักการศึกษาหรือการฝึกอาชีพต่อสถาบันภายใน๑๕ วัน นับแต่วันถัดจากวันครบกำหนด หากพ้นกำหนดนี้ให้ถือว่าพ้นสภาพนักศึกษาเว้นแต่เหตุสุดวิสัยส่วนที่ ๖การลาออก ข้อ ๑๙ นักศึกษาที่ประสงค์จะลาออกจากการเป็นนักศึกษาต้องดำเนินการตามขั้นตอนที่สถาบันกำหนดข้อ ๒๐ นักศึกษาที่ลาออกแล้วได้รับอนุญาตให้กลับเข้าศึกษาในภาคเรียนเดียวกันให้ถือว่านักศึกษาผู้นั้นมีสภาพนักศึกษามาตั้งแต่ต้นภาคเรียนนั้นทุกประการหมวด ๒การจัดการศึกษา ส่วนที่ ๑การเปิดเรียน ข้อ ๒๑ ให้สถาบันกำหนดวันเปิดและปิดภาคเรียนตามระเบียบกระทรวงศึกษาธิการว่าด้วยปีการศึกษาการเปิดและปิดสถานศึกษาสถาบันอาจกำหนดวันเปิดและปิดภาคเรียนแตกต่างไปจากระเบียบดังกล่าวได้และให้รายงานสำนักงานคณะกรรมการการอาชีวศึกษาทราบข้อ ๒๒ สถาบันที่เปิดภาคเรียนฤดูร้อนให้ปฏิบัติตามระเบียบกระทรวงศึกษาธิการว่าด้วยการเปิดภาคเรียนฤดูร้อนส่วนที่ ๒การลงทะเบียนรายวิชา ข้อ ๒๓ สถาบันต้องจัดให้นักศึกษาลงทะเบียนรายวิชาต่างๆ ให้เสร็จก่อนวันเปิดภาคเรียนนั้นตามระยะเวลาที่สถาบันกำหนดข้อ ๒๔ การลงทะเบียนเรียนรายวิชาและการฝึกอาชีพในการศึกษาระบบทวิภาคี การทำโครงการพัฒนาทักษะวิชาชีพต้องได้รับความเห็นชอบจากอาจารย์ที่ปรึกษา โดยเป็นไปตามข้อกำหนดของหลักสูตรข้อ ๒๕ นักศึกษาต้องลงทะเบียนรายวิชาด้วยตนเองตามวันและเวลาที่สถาบันกำหนด ในกรณีที่นักศึกษาไม่สามารถมาลงทะเบียนรายวิชาด้วยตนเองจะมอบหมายให้ผู้อื่นมาลงทะเบียนแทนให้สถาบันพิจารณาอนุญาตเป็นราย ๆ ไปข้อ ๒๖ สถาบันอาจให้นักศึกษาลงทะเบียนรายวิชาภายหลังกำหนดตามข้อ๒๓ ก็ได้ โดยให้สถาบันกำหนดวันสิ้นสุดการลงทะเบียนตามที่เห็นสมควร แต่ต้องไม่เกิน๑๕ วัน นับแต่วันเปิดภาคเรียนหรือไม่เกิน ๕ วัน นับแต่วันเปิดภาคเรียนฤดูร้อนการลงทะเบียนรายวิชาภายหลังวันสิ้นสุดการลงทะเบียนนักศึกษาต้องเสียค่าปรับตามที่สถาบันกำหนดข้อ ๒๗ นักศึกษาที่มิได้ลงทะเบียนรายวิชาภายในเวลาที่สถาบันกำหนดถ้าประสงค์จะรักษาสภาพนักศึกษา ต้องติดต่อลาพักการศึกษาภายใน ๑๕ วันนับแต่วันถัดจากวันปิดการลงทะเบียนข้อ ๒๘ นักศึกษาลงทะเบียนรายวิชาในภาคเรียนปกติได้ไม่น้อยกว่า๙ หน่วยกิต และไม่เกิน ๒๒ หน่วยกิต สำหรับภาคเรียนฤดูร้อนลงทะเบียนได้ไม่เกิน ๙หน่วยกิต เว้นแต่ได้รับอนุญาตจากสถาบันส่วนที่ ๓การเปลี่ยนการเพิ่ม และการถอนรายวิชา ข้อ ๒๙ นักศึกษาจะขอเปลี่ยนรายวิชาที่ได้ลงทะเบียนไว้แล้วหรือขอเพิ่มรายวิชาต้องกระทำภายใน ๑๕ วัน นับแต่วันเปิดภาคเรียน หรือภายใน ๕ วันนับแต่วันเปิดภาคเรียนฤดูร้อน ส่วนการขอถอนรายวิชาต้องกระทำภายใน ๓๐ วันนับแต่วันเปิดภาคเรียนหรือภายใน ๑๐ วัน นับแต่วันเปิดภาคเรียนฤดูร้อนการถอนรายวิชาภายหลังกำหนดตามวรรคหนึ่งอาจกระทำได้ถ้าสถาบันพิจารณาเห็นว่ามีเหตุผลสมควรการขอเปลี่ยน ขอเพิ่ม หรือขอถอนรายวิชา ต้องได้รับความเห็นชอบจากอาจารย์ที่ปรึกษาและอาจารย์ผู้สอนประจำรายวิชาข้อ ๓๐ การถอนรายวิชาภายในกำหนดตามข้อ๒๙ ให้ลงอักษร ถ.น. ในใบแสดงผลการศึกษาการถอนรายวิชาภายหลังกำหนดตามข้อ ๒๙และสถาบันพิจารณาเห็นว่ามีเหตุผลสมควรให้ลงอักษร ถ.น. ในใบแสดงผลการศึกษาเช่นเดียวกัน แต่ถ้าสถาบันพิจารณาเห็นว่าไม่มีเหตุผลอันสมควรก็ให้ลงอักษร ถ.ล.ส่วนที่ ๔การศึกษาโดยไม่นับจำนวนหน่วยกิตมารวมเพื่อการสำเร็จการศึกษาตามหลักสูตร ข้อ ๓๑ สถาบันอาจอนุญาตให้นักศึกษาลงทะเบียนเรียนรายวิชาใดวิชาหนึ่งเพื่อเป็นการเสริมความรู้โดยไม่นับจำนวนหน่วยกิตของรายวิชานั้นมารวมเพื่อการสำเร็จการศึกษาตามหลักสูตรก็ได้ข้อ ๓๒ เมื่อได้ทำการวัดและประเมินผลการศึกษาแล้วได้ระดับผลการศึกษาผ่านให้บันทึก ม.ก. ลงในใบแสดงผลการศึกษาช่องระดับผลการศึกษา ถ้าผลการประเมินไม่ผ่านไม่ต้องบันทึกรายวิชานั้น และให้ถือเป็นการสิ้นสุดสำหรับการศึกษารายวิชานั้นโดยไม่นับจำนวนหน่วยกิตมารวมเพื่อการสำเร็จการศึกษาตามหลักสูตรส่วนที่ ๕การนับเวลาเรียนเพื่อสิทธิในการประเมินสรุปผลการศึกษา ข้อ ๓๓ ในภาคเรียนหนึ่งๆ การศึกษาในระบบและการศึกษาระบบทวิภาคีต้องมีเวลาเรียนในแต่ละรายวิชาไม่ต่ำกว่าร้อยละ๘๐ ของเวลาเปิดเรียนเต็มสำหรับรายวิชานั้นจึงจะมีสิทธิรับการประเมินสรุปผลการศึกษาในกรณีที่มีเหตุสุดวิสัย สถาบันอาจพิจารณาผ่อนผันได้เป็นราย ๆ ไปนักศึกษาที่ไม่มีสิทธิรับการประเมินสรุปผลการศึกษาตามวรรคหนึ่งจะขอประเมินเทียบโอนความรู้และประสบการณ์ตามข้อ ๖๓ ในภาคเรียนนั้นมิได้ข้อ ๓๔ การนับเวลาเรียนให้ปฏิบัติดังนี้(๑) เวลาเปิดเรียนเต็มตามปกติ ไม่น้อยกว่าภาคเรียนละ ๑๘ สัปดาห์(๒) นักศึกษาที่ย้ายสถาบันระหว่างภาคเรียนให้นำเวลาเรียนจากสถาบันทั้งสองแห่งรวมกัน(๓) นักศึกษาที่ลาออกแล้ว ได้รับอนุญาตให้กลับเข้าศึกษาในภาคเรียนเดียวกันให้นับเวลาเรียนที่เรียนแล้วมารวมกัน(๔) นักศึกษาที่ลาพักการศึกษาหรือฝึกอาชีพในภาคเรียนใดให้นับเวลาเรียนก่อนและหลังการลาพักการศึกษาหรือการฝึกอาชีพในภาคเรียนนั้นมารวมกัน(๕) นักศึกษาที่ถูกสั่งพักการศึกษาจะไม่นับเวลาเรียนในระหว่างถูกสั่งพักการศึกษา(๖) รายวิชาที่มีอาจารย์ผู้สอนหรือครูฝึกตั้งแต่ ๒ คนขึ้นไปและแยกกันสอน ให้นำเวลาเรียนที่ศึกษากับอาจารย์ผู้สอนหรือครูฝึกทุกคนมารวมกัน(๗) ถ้ามีการเปลี่ยนรายวิชา หรือเพิ่มรายวิชาให้นับเวลาเรียนตั้งแต่เริ่มเรียนรายวิชาใหม่ส่วนที่ ๖การขออนุญาตเลื่อนการประเมิน ข้อ ๓๕ นักศึกษาที่ไม่สามารถเข้ารับการประเมินสรุปผลการศึกษาตามวันและเวลาที่สถาบันกำหนดสถาบันอาจอนุญาตเลื่อนการประเมินได้ในกรณีต่อไปนี้(๑) ประสบอุบัติเหตุหรือเจ็บป่วยก่อนหรือระหว่างการประเมินสรุปผลการศึกษา(๒) ถูกควบคุมตัวโดยพนักงานเจ้าหน้าที่ตามกฎหมาย(๓) เป็นตัวแทนของสถาบัน หรือสถานประกอบการในการเข้าร่วมประชุมหรือกิจกรรมพิเศษอย่างอื่นโดยได้รับความยินยอมจากสถาบันหรือสถานประกอบการ(๔) มีความจำเป็นอย่างอื่นโดยสถาบันหรือสถานประกอบการพิจารณาแล้วเห็นว่าเป็นความจำเป็นอย่างแท้จริงข้อ ๓๖ นักศึกษาที่ประสงค์จะขออนุญาตเลื่อนการประเมินสรุปผลการศึกษาต้องยื่นคำร้องพร้อมทั้งหลักฐานประกอบต่อสถาบันก่อนการประเมินไม่น้อยกว่า ๓ วันหากไม่สามารถกระทำได้ให้สถาบันพิจารณาเป็นราย ๆ ไปการอนุญาตให้เลื่อนการประเมินสรุปผลการศึกษาให้สถาบันทำเป็นลายลักษณ์อักษรมอบให้นักศึกษาข้อ ๓๗ นักศึกษาจะขออนุญาตเลื่อนการประเมินออกไปได้ไม่เกินวันกำหนดการประเมินสรุปผลการศึกษาปลายภาคเรียนของภาคเรียนถัดไปเว้นแต่จะได้รับอนุญาตจากสถาบันเป็นราย ๆ ไปข้อ ๓๘ ถ้าเป็นกรณีที่สามารถกำหนดวันประเมินได้ให้สถาบันกำหนดวันประเมินไว้ในหนังสืออนุญาตให้เลื่อนการประเมินแต่ถ้าไม่สามารถกระทำได้ให้เป็นหน้าที่ของนักศึกษาซึ่งพร้อมที่จะรับการประเมินยื่นคำร้องต่อสถาบันเพื่อขอเข้ารับการประเมินพร้อมทั้งหลักฐานการอนุญาตให้เลื่อนการประเมิน ทั้งนี้ต้องไม่เกินวันกำหนดการประเมินสรุปผลการศึกษาปลายภาคเรียนของภาคเรียนถัดไป หากพ้นกำหนดนี้ให้ถือว่าขาดการประเมินสรุปผลการศึกษาและให้สถาบันทำการประเมินตัดสินผลการศึกษา เว้นแต่ได้รับอนุญาตตามข้อ ๓๗หมวด ๓การประเมินผลการศึกษา ส่วนที่ ๑หลักการในการประเมินผลการศึกษา ข้อ ๓๙ ให้สถาบันมีหน้าที่และรับผิดชอบในการประเมินผลการศึกษาข้อ ๔๐ ให้ประเมินผลการศึกษาเป็นรายวิชาตามระบบหน่วยกิตจำนวนหน่วยกิตของแต่ละรายวิชาให้ถือตามที่กำหนดไว้ในหลักสูตรสถาบันข้อ ๔๑ ให้สถาบันหรือสถาบันและสถานประกอบการทำการประเมินผลการศึกษารายวิชาเมื่อสิ้นภาคเรียนหรือเมื่อสิ้นสุดการศึกษาหรือการปฏิบัติงานในทุกรายวิชาข้อ ๔๒ ให้สำนักงานคณะกรรมการการอาชีวศึกษาร่วมกับสถาบันดำเนินการส่งเสริมคุณภาพและควบคุมมาตรฐานการอาชีวศึกษาส่วนที่ ๒วิธีการประเมินผลการศึกษา ข้อ ๔๓ การประเมินผลการศึกษาเป็นรายวิชา ให้ดำเนินการประเมินตามสภาพจริงต่อเนื่องตลอดภาคเรียนด้านความรู้ความสามารถและเจตคติจากกิจกรรมการเรียนการสอนและการปฏิบัติงานที่มอบหมายซึ่งครอบคลุมเนื้อหาวิชาโดยใช้เครื่องมือและวิธีการหลากหลายตามความเหมาะสมให้มีการประเมินเพื่อพัฒนาและการประเมินสรุปผลการศึกษาโดยพิจารณาจากการประเมินในแต่ละกิจกรรมและงานที่มอบหมายในอัตราส่วนตามความสำคัญของแต่ละกิจกรรมหรืองานที่มอบหมายให้ดำเนินการประเมินผลการศึกษาสำหรับนักศึกษาที่ศึกษาในรูปแบบการศึกษาระบบทวิภาคีจากการปฏิบัติงานจริงในสถานประกอบการตามวิธีการที่ครูฝึกและอาจารย์นิเทศกำหนดโดยความเห็นชอบของสถาบันข้อ ๔๔ ให้ใช้ตัวเลขแสดงระดับผลการศึกษาในแต่ละรายวิชาดังต่อไปนี้๔.๐ หมายถึง ผลการศึกษาอยู่ในเกณฑ์ดีเยี่ยม๓.๕ หมายถึง ผลการศึกษาอยู่ในเกณฑ์ดีมาก๓.๐ หมายถึง ผลการศึกษาอยู่ในเกณฑ์ดี๒.๕ หมายถึง ผลการศึกษาอยู่ในเกณฑ์ดีพอใช้๒.๐ หมายถึง ผลการศึกษาอยู่ในเกณฑ์พอใช้๑.๕ หมายถึง ผลการศึกษาอยู่ในเกณฑ์อ่อน๑.๐ หมายถึง ผลการศึกษาอยู่ในเกณฑ์อ่อนมาก๐ หมายถึง ผลการศึกษาตกข้อ ๔๕ รายวิชาใดที่แสดงระดับผลการศึกษาตามข้อ๔๔ ไม่ได้ ให้ใช้ตัวอักษรต่อไปนี้ข.ร. หมายถึง ขาดเรียน ไม่มีสิทธิเข้ารับการประเมินสรุปผลการศึกษาเนื่องจากมีเวลาศึกษาต่ำกว่าร้อยละ ๘๐โดยสถาบันพิจารณาแล้วเห็นว่าไม่ใช่เหตุสุดวิสัยข.ป. หมายถึง ขาดการปฏิบัติงาน หรือปฏิบัติงานไม่ครบโดยสถาบันพิจารณาแล้วเห็นว่าไม่มีเหตุผลสมควรข.ส. หมายถึง ขาดการประเมินสรุปผลการศึกษาโดยสถาบันพิจารณาแล้วเห็นว่าไม่มีเหตุผลสมควรถ.ล. หมายถึง ถอนรายวิชาภายหลังกำหนดโดยสถาบันพิจารณาแล้วเห็นว่าไม่มีเหตุผลสมควรถ.น. หมายถึง ถอนรายวิชาภายในกำหนดถ.พ. หมายถึงถูกสั่งพักการศึกษาในระหว่างที่มีการประเมินสรุปผลการศึกษาท. หมายถึง ทุจริตในการสอบหรืองานที่มอบหมายให้ทำม.ส. หมายถึง ไม่สมบูรณ์เนื่องจากไม่สามารถเข้ารับการประเมินครบทุกครั้งและหรือไม่ส่งงานอันเป็นส่วนประกอบของการศึกษารายวิชาตามกำหนดด้วยเหตุสุดวิสัยม.ท. หมายถึงไม่สามารถเข้ารับการประเมินทดแทนการประเมินส่วนที่ขาดของรายวิชาที่ไม่สมบูรณ์ภายในภาคเรียนถัดไปผ. หมายถึง ได้เข้าร่วมกิจกรรมตามกำหนด และผลการประเมินผ่านม.ผ. หมายถึง ไม่เข้าร่วมกิจกรรมตามกำหนด และผลการประเมินไม่ผ่านม.ก. หมายถึงการศึกษาโดยไม่นับจำนวนหน่วยกิตมารวมเพื่อการสำเร็จการศึกษาตามหลักสูตรและผลการประเมินผ่านข้อ ๔๖ ในกรณีต่อไปนี้ให้ตัดสินผลการศึกษาเป็นระดับ๐ (ศูนย์) เฉพาะรายวิชา(๑) ได้ ข.ร.(๒) ได้ ข.ป.(๓) ได้ ข.ส.(๔) ได้ ถ.ล.(๕) ได้ ถ.พ.(๖) ได้ ท.(๗) ได้ ม.ท.ข้อ ๔๗ นักศึกษาที่ทำการทุจริตหรือส่อเจตนาทุจริตในการสอบหรืองานที่มอบหมายให้ทำในรายวิชาใด ให้สถาบันพิจารณาผลการเรียนให้ได้คะแนน ๐(ศูนย์) เฉพาะครั้งนั้น หรือในรายวิชานั้น หรืออาจตัดคะแนนความประพฤติตามระเบียบที่สถาบันกำหนดข้อ ๔๘ การคำนวณค่าระดับคะแนนเฉลี่ยให้ปฏิบัติดังนี้(๑)ให้นำผลบวกของผลคูณระหว่างจำนวนหน่วยกิตของแต่ละรายวิชากับระดับผลการศึกษาหารด้วยผลบวกของจำนวนหน่วยกิตของแต่ละรายวิชาคิดทศนิยมสองตำแหน่งไม่ปัดเศษ(๒) ให้คำนวณค่าระดับคะแนนเฉลี่ยจากรายวิชาที่ได้ระดับผลการศึกษาตามข้อ ๔๔ และข้อ ๔๖ รายวิชาที่นักศึกษาเรียนซ้ำเรียนแทนให้ใช้ระดับผลการศึกษาสุดท้ายและนับจำนวนหน่วยกิตมาเป็นตัวหารเพียงครั้งเดียว(๓) ให้คำนวณค่าระดับคะแนนเฉลี่ย ดังนี้(ก) ค่าระดับคะแนนเฉลี่ยประจำภาคเรียนคำนวณจากรายวิชาที่ได้ระดับผลการศึกษาตาม (๒) เฉพาะในภาคเรียนหนึ่ง ๆ(ข) ค่าระดับคะแนนเฉลี่ยสะสมคำนวณจากรายวิชาที่เรียนมาทั้งหมดและได้ระดับผลการศึกษาตาม (๒)ตั้งแต่สองภาคเรียนขึ้นไปข้อ ๔๙ ผู้ที่ได้ ม.ส.เนื่องจากไม่สามารถเข้ารับการประเมินครบทุกครั้งต้องรับการประเมินทดแทนส่วนที่ขาดภายใน ๑๐ วัน นับแต่วันประกาศผลการศึกษารายวิชาหากพ้นกำหนดนี้ให้ถือว่าไม่สามารถเข้ารับการประเมินทดแทน (ม.ท.) ยกเว้นมีเหตุสุดวิสัยให้สถาบัน และหรือสถานประกอบการพิจารณาเป็นราย ๆ ไป ทั้งนี้ให้ประเมินทดแทนในรายวิชาที่ไม่สมบูรณ์ให้แล้วเสร็จภายในภาคเรียนถัดไปผู้ที่ได้ ม.ส.เนื่องจากไม่สามารถส่งงานอันเป็นส่วนประกอบของการศึกษารายวิชาตามกำหนด ให้ส่งงานนั้นให้สมบูรณ์ภายใน๑๐ วัน นับแต่วันประกาศผลการศึกษารายวิชา หากพ้นกำหนดให้สถาบันหรือสถานประกอบการทำการตัดสินผลการศึกษายกเว้นมีเหตุสุดวิสัย ให้สถาบันหรือสถานประกอบการพิจารณาเป็นราย ๆ ไปกรณีตามวรรคหนึ่งและวรรคสองให้อาจารย์ผู้สอนหรือครูฝึกรายงานให้สถาบันหรือผู้ควบคุมการฝึกทราบทุกรายข้อ ๕๐ นักศึกษาต้องรับการประเมินมาตรฐานวิชาชีพเมื่อนักศึกษาได้ลงทะเบียนเรียนครบทุกรายวิชาตามหลักสูตรหรือตามระยะเวลาที่คณะกรรมการประเมินมาตรฐานวิชาชีพเห็นสมควรข้อ ๕๑ ให้ระดับผลการประเมินในการประเมินมาตรฐานวิชาชีพ ดังนี้ผ. หมายถึง ผลการประเมินมาตรฐานวิชาชีพผ่านเกณฑ์ม.ผ. หมายถึง ผลการประเมินมาตรฐานวิชาชีพไม่ผ่านเกณฑ์ส่วนที่ ๓การตัดสินผลการศึกษา ข้อ ๕๒ การตัดสินผลการศึกษาให้ดำเนินการดังนี้(๑) ตัดสินผลการศึกษาเป็นรายวิชา(๒) รายวิชาที่มีผลการศึกษาตั้งแต่ระดับ ๑ ขึ้นไปถือว่าประเมินผ่านและให้นับจำนวนหน่วยกิตของรายวิชานั้นเป็นจำนวนหน่วยกิตสะสม(๓) เมื่อได้ประเมินผลการศึกษาแล้ว นักศึกษาที่มีผลการศึกษาระดับ ๐(ศูนย์) ตามที่กำหนดไว้ในข้อ ๔๖ และข้อ ๔๗ถ้าเป็นรายวิชาบังคับที่กำหนดให้ศึกษาในแต่ละสาขาวิชา ให้ศึกษาซ้ำรายวิชานั้นถ้าเป็นรายวิชาเลือกจะศึกษาซ้ำ หรือศึกษารายวิชาอื่นแทนก็ได้ในกรณีที่ให้ศึกษารายวิชาอื่นแทนให้ลงหมายเหตุว่าให้ศึกษาแทนรายวิชาใดข้อ ๕๓ การตัดสินผลการศึกษาเพื่อสำเร็จการศึกษาตามหลักสูตรให้ถือตามเกณฑ์ต่อไปนี้(๑) ประเมินผ่านรายวิชาในหมวดวิชาต่าง ๆครบตามที่กำหนดไว้ในหลักสูตรและเงื่อนไขอื่น ๆ ที่สถาบันกำหนด(๒) ได้จำนวนหน่วยกิตสะสมไม่ต่ำกว่าที่กำหนดไว้ในหลักสูตร(๓) ได้ค่าระดับคะแนนเฉลี่ยสะสมไม่ต่ำกว่า ๒.๐๐และผ่านการประเมินมาตรฐานวิชาชีพข้อ ๕๔ นักศึกษาผู้ใดประสงค์จะลงทะเบียนเรียนเพิ่มเพื่อประเมินปรับค่าระดับคะแนนเฉลี่ยสะสมให้สูงขึ้น ให้สถาบันดำเนินการให้ศึกษาเพิ่มภายในเวลาที่เห็นสมควรการนับจำนวนหน่วยกิตสะสมในกรณีนี้ให้นับหน่วยกิตที่ลงทะเบียนเรียนทุกรายวิชาข้อ ๕๕ ให้สถาบันพิจารณาเกณฑ์การพ้นสภาพเนื่องจากผลการศึกษาของนักศึกษาตามหลักเกณฑ์ดังต่อไปนี้(๑) เมื่อนักศึกษาได้ลงทะเบียนรายวิชาครบ ๒ ภาคเรียน หรือไม่น้อยกว่า๔๐ หน่วยกิตและได้รับการประเมินใหม่แล้ว หากได้ค่าระดับคะแนนเฉลี่ยสะสมต่ำกว่า๑.๗๕ ให้สถาบันพิจารณาว่าควรให้เรียนต่อไปหรือพ้นสภาพนักศึกษา(๒) เมื่อนักศึกษาได้ลงทะเบียนรายวิชาครบ ๔ ภาคเรียน หรือไม่น้อยกว่า๗๒ หน่วยกิตและได้รับการประเมินใหม่แล้ว หากได้ค่าระดับคะแนนเฉลี่ยสะสมต่ำกว่า๑.๙๐ ให้สถาบันพิจารณาว่าควรให้เรียนต่อไปหรือให้พ้นสภาพนักศึกษาส่วนที่ ๔การเทียบโอนผลการศึกษา ข้อ ๕๖ การโอนผลการศึกษาให้สถาบันที่รับนักศึกษาเข้าศึกษารับโอนผลการศึกษาทุกรายวิชาที่ได้รับความเห็นชอบจากสถาบันข้อ ๕๗ สถาบันจะรับโอนผลการศึกษารายวิชาจากหลักสูตรอื่นซึ่งก.พ. รับรองคุณวุฒิไม่ต่ำกว่าระดับปริญญาตรีหรือจากหลักสูตรอื่นใดที่มีรายวิชาลักษณะเดียวกันแต่เรียกชื่อเป็นอย่างอื่นของสถาบันการศึกษาของรัฐหรือเอกชน ตามหลักเกณฑ์ที่สถาบันกำหนดดังนี้(๑) เป็นรายวิชาหรือกลุ่มวิชาที่มีเนื้อหาใกล้เคียงกันไม่ต่ำกว่าร้อยละ๗๕และมีจำนวนหน่วยกิตไม่น้อยกว่าหน่วยกิตของรายวิชาที่ระบุไว้ในหลักสูตรที่ใช้ระเบียบนี้(๒) รายวิชาที่ได้ระดับผลการศึกษาตั้งแต่ ๒.๐ ขึ้นไปสถาบันจะรับโอนผลการศึกษาหรือจะทำการประเมินใหม่แล้วจึงรับโอนรายวิชานั้นก็ได้(๓) การขอโอนผลการศึกษาและหน่วยกิต สถาบันจะรับโอนได้ไม่เกิน ๓ ใน ๔ของจำนวนหน่วยกิตรวมของหลักสูตรที่รับโอน(๔) รายวิชาหรือกลุ่มวิชาที่รับโอนผลการศึกษาต้องนำมาคำนวณระดับคะแนนเฉลี่ยสะสมด้วยข้อ ๕๘ การบันทึกผลการศึกษาตามข้อ๕๖ ข้อ ๕๗ ลงในใบแสดงผลการศึกษา ให้ใช้รหัสวิชาและชื่อรายวิชาตามหลักสูตรโดยแสดงหมายเหตุว่าเป็นรายวิชาที่รับโอนมาจากหลักสูตรอื่นหรือจากการเทียบรายวิชารหัสวิชาใดยกเว้นมีข้อกำหนดเฉพาะในเรื่องนั้น ๆข้อ ๕๙ สถาบันจะอนุญาตให้นักศึกษาไปศึกษารายวิชาบางรายวิชาจากสถาบันแห่งอื่นในกรณีที่สถาบันไม่สามารถเปิดทำการสอนในรายวิชานั้นได้โดยสถาบันพิจารณารายละเอียดเกี่ยวกับเนื้อหาของหลักสูตรตามที่เห็นสมควรและให้สถาบันทั้งสองแห่งทำความตกลงร่วมกันในการจัดสอนและรับโอนผลการศึกษาข้อ ๖๐ ในกรณีสถาบันอนุญาตให้นักศึกษาไปศึกษาจากสถาบันแห่งอื่นตามข้อ๕๙ ให้สถาบันพิจารณารับโอนผลการศึกษาตามที่ได้รับการประเมินจากสถาบันที่นักศึกษาไปศึกษาและบันทึกผลการศึกษาลงในใบแสดงผลการศึกษาให้ใช้รหัสวิชาและชื่อรายวิชาของหลักสูตรของสถาบันโดยระบุว่ารับโอนจากสถาบันแห่งอื่นยกเว้นมีข้อกำหนดเฉพาะในเรื่องนั้น ๆข้อ ๖๑ นักศึกษาที่มีประสบการณ์ในงานอาชีพหรือฝึกงานในสถานประกอบการ หรือทำงานในอาชีพนั้นอยู่แล้วหรือมีความรู้ในรายวิชาตามหลักสูตรนี้มาก่อนเข้าศึกษาหรือเข้าศึกษาแล้วแต่ขอไปศึกษาหรือฝึกปฏิบัติในสถานประกอบการจะขอเทียบโอนความรู้และประสบการณ์การทำงานในสถานประกอบการเพื่อนับจำนวนหน่วยกิตสะสมสำหรับรายวิชานั้นได้ตามหลักเกณฑ์ที่สำนักงานคณะกรรมการการอาชีวศึกษากำหนดถ้าผลการประเมินไม่ผ่านนักศึกษาสามารถลงทะเบียนเรียนปกติในภาคเรียนนั้นหรือขอประเมินเทียบโอนความรู้และประสบการณ์ในภาคเรียนต่อไปได้ข้อ ๖๒ นักศึกษาที่สถาบันให้พ้นสภาพนักศึกษาตามข้อ๕๕ แล้วสอบเข้าศึกษาใหม่ในสถาบันเดิมหรือสถาบันแห่งใหม่ได้ให้สถาบันรับโอนผลการศึกษาเฉพาะรายวิชาที่ยังปรากฏอยู่ในหลักสูตรนี้และได้ระดับผลการศึกษาตั้งแต่ ๒.๐ ขึ้นไปข้อ ๖๓ นักศึกษาที่ขอโอนผลการศึกษารายวิชาตามข้อ๕๗ หรือขอประเมินเทียบโอนความรู้และประสบการณ์ต้องลงทะเบียนเรียนรายวิชาในสถาบันนั้นไม่น้อยกว่า ๑ ภาคเรียนหมวด ๔การขอสำเร็จการศึกษาและการรับปริญญา ส่วนที่ ๑การขอสำเร็จการศึกษาและการขอขึ้นทะเบียนบัณฑิต ข้อ ๖๔ นักศึกษาที่มีสิทธิขอสำเร็จการศึกษาต้องมีคุณสมบัติดังนี้(๑) ศึกษารายวิชาได้ครบตามหลักสูตร และข้อกำหนดของสาขานั้น ทั้งนี้ ต้องไม่เกิน ๔ปีการศึกษาสำหรับการลงทะเบียนเรียนเต็มเวลา หรือไม่เกิน ๖ ปีการศึกษาสำหรับการลงทะเบียนเรียนไม่เต็มเวลา นับตั้งแต่วันขึ้นทะเบียนเป็นนักศึกษาโดยไม่นับภาคเรียนที่ลาพักการเรียน หรือถูกสั่งพักการเรียนรวมเข้าด้วย(๒) มีหน่วยกิตสะสมไม่ต่ำกว่าที่หลักสูตรกำหนดไว้และผ่านการประเมินมาตรฐานวิชาชีพ(๓) มีคุณสมบัติเหมาะสมกับการเป็นบัณฑิตและไม่มีหนี้สินผูกพันต่อสถาบัน(๔)ต้องยื่นคำร้องขอสำเร็จการศึกษาในภาคเรียนที่นักศึกษาคาดว่าจะสำเร็จการศึกษา ภายใน๓๐ วัน นับแต่วันเปิดภาคเรียนนั้น ตามประกาศของสถาบัน(๕) นักศึกษาที่ไม่ดำเนินการตามข้อ (๔)จะไม่ได้รับการพิจารณาเสนอชื่อเพื่อรับปริญญาในแต่ละภาคเรียนนั้นและจะต้องชำระค่ารักษาสภาพการเป็นนักศึกษาจนถึงภาคเรียนที่นักศึกษายื่นคำร้องขอสำเร็จการศึกษาข้อ ๖๕ นักศึกษาที่สำเร็จการศึกษาต้องขอขึ้นทะเบียนบัณฑิตโดยยื่นคำร้องขอขึ้นทะเบียนบัณฑิต พร้อมชำระเงินค่าขึ้นทะเบียนบัณฑิตตามขั้นตอนที่สถาบันกำหนดข้อ ๖๖ การเสนอชื่อเพื่อรับปริญญาให้เป็นไปตามประกาศของสถาบันส่วนที่ ๒ปริญญาเกียรตินิยม ข้อ ๖๗ สภาสถาบันโดยความเห็นชอบของคณะกรรมการการอาชีวศึกษาอาจออกข้อบังคับกำหนดให้ผู้สำเร็จการศึกษาระดับปริญญาตรีเกียรตินิยมอันดับหนึ่งหรือปริญญาตรีเกียรตินิยมอันดับสองได้ภายใต้แนวทางดังนี้ลงทะเบียนรายวิชาในสถาบันไม่ต่ำกว่า ๗๒ หน่วยกิต(๑) สำเร็จการศึกษาในระยะเวลาที่หลักสูตรกำหนด ทั้งนี้ไม่นับระยะเวลาที่นักศึกษาขอลาพักการศึกษาตามระเบียบนี้(๒) ต้องไม่มีผลการศึกษาอยู่ในเกณฑ์ต่ำกว่าพอใช้ในรายวิชาใดวิชาหนึ่ง(๓) นักศึกษาผู้สำเร็จการศึกษาที่มีคุณสมบัติครบถ้วนตาม (๑) และ (๒)ที่มีค่าระดับคะแนนเฉลี่ยสะสมไม่ต่ำกว่า ๓.๗๕ ได้รับการเสนอชื่อเพื่อรับปริญญาตรีเกียรตินิยมอันดับหนึ่ง(๔) นักศึกษาผู้สำเร็จการศึกษาที่มีคุณสมบัติครบถ้วนตาม (๑) และ (๒)ที่มีค่าคะแนนเฉลี่ยสะสมไม่ต่ำกว่า ๓.๕๐ได้รับการเสนอชื่อเพื่อรับปริญญาตรีเกียรตินิยมอันดับสอง(๕) การเสนอชื่อรับปริญญาเกียรตินิยม ให้สถาบันนำเสนอต่อสภาสถาบันในคราวเดียวกันกับที่เสนอขออนุมัติปริญญาประจำภาคเรียนนั้นข้อ ๖๘ ในกรณีที่ไม่สามารถปฏิบัติตามระเบียบนี้ได้หรือมีความจำเป็นต้องปฏิบัตินอกเหนือจากที่กำหนดไว้ในระเบียบนี้ให้อยู่ในดุลยพินิจของคณะกรรมการการอาชีวศึกษาที่จะพิจารณาวินิจฉัยและให้ถือเป็นที่สุดประกาศณ วันที่ ๒๘ พฤศจิกายน พ.ศ. ๒๕๕๖จาตุรนต์ฉายแสงรัฐมนตรีว่าการกระทรวงศึกษาธิการปริยานุช/ผู้จัดทำ๒๔ ธันวาคม๒๕๕๖อังศุมาลี/ผู้ตรวจ๒๔ ธันวาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๘๕ ง/หน้า ๑๘/๒๐ ธันวาคม ๒๕๕๖